b'\n_START_ARTICLE_\nDarracq\n_START_PARAGRAPH_\nAutomobiles Darracq S.A. je nekdanje francoska avtomobilsko podjetje, ki ga je leta 1896 ustanovil Alexandre Darracq. Leta 1913 ga je zaradi finan\xc4\x8dnih te\xc5\xbeav prodal britanskemu finan\xc4\x8dnemu konzorciju. Leta 1919 je Darracq prevzel Talbot, katerega modeli so dobili oznako Talbot-Darracq, leta 1920 je Darracq postal del novooblikovane dru\xc5\xbebe Sunbeam-Talbot-Darracq, leta 1935 pa je podjetje kupila dru\xc5\xbeba Rootes Group.\n_START_SECTION_\nDirke za Veliko nagrado\n_START_PARAGRAPH_\nDirka\xc4\x8di tovarni\xc5\xa1kega mo\xc5\xa1tva so med sezonama 1901 in 1908 zabele\xc5\xbeili 101 nastop na dirkah za Veliko nagrado, na katerih so dosegli \xc5\xa1est zmag in deset uvrstitev na stopni\xc4\x8dke. Zmage so dosegli Paul Baras na Dirki po Ardenih 1903 v razredu lahkih dirkalnikov, na isti dirki je Louis Wagner zmagal v razredu Voiturette. Wagner je zmago ubranil na dirki leta 1905, ko je v elitnem razredu zmagal Victor Hemery. Hemery je zmagal tudi na dirki Vanderbilt Cup 1905, Wagner pa je zmagal na isti dirki leta 1906, kar je bila zadnja zmaga za Darracq. Uvrstitve na stopni\xc4\x8dke so dosegli \xc5\xa1e Henry Farman, Marcellin, Jacques Edmond, Andr\xc3\xa9 Villemain, Arthur Duray, Ren\xc3\xa9 Hanriot, Victor Demogeot, George in Algernon Lee Guinness.'